open-index/open-wikipedia-markdown huggingface dataset:
சேலம் அருங்காட்சியகம்

**சேலம் அருங்காட்சியகம்** தமிழ்நாட்டின் சேலம் மாநகரின் ஃபேர்லேண்ட்ஸ் என்னுமிடத்தில் அமையப்பெற்று உள்ளது. இவ்வருங்காட்சியகம், தமிழக அரசின் கலை, பண்பாட்டுத்துறையின் கீழ் இயங்கி வருகிறது. இந்த அருங்காட்சியகம் ஒரு காப்பாட்சியரால் நிருவகிக்கப்பெறுகின்றது. இது 1979-ம் ஆண்டு துவங்கப்பட்டது. 

## விவரம்
சேலம் தமிழக மாவட்டங்களில் ஒன்றாகும். 1965-க்கு முன்னர் இம்மாவட்டம் ஒருங்கிணைந்த சேலம் மாவட்டமாக, தற்போதைய சேலம், நாமக்கல்,தருமபுரி மற்றும் கிருஷ்ணகிரி ஆகியவற்றை உள்ளடக்கியதாக இருந்தது. எனவே,சேலம், நாமக்கல்,தருமபுரி மற்றும் கிருஷ்ணகிரி மாவட்டங்களைச் சார்ந்த அரிய பொருட்கள் இங்கு காட்சிபடுத்தப்பெற்றுள்ளன. 
## காட்சிப்பொருட்கள்
இந்த அருங்காட்சியகத்தில், நாமக்கல் கவிஞர் வெ. இராமலிங்கம் பயன்படுத்திய பொருட்கள், தமிழர்களின் தொன்மையான காசுகள், இந்திய ஒன்றியத்தின் சுதந்திரத்திற்கு முந்தைய காசுகள், டச்சு, பிரஞ்சுக் காசுகள், பதப்படுத்தப்பட்ட விலங்குகள், பறவைகள்,கல்வெட்டுகள், கல் சிலைகள், மரப் படிமங்கள், உலோகப் படிமங்கள், கலைப்பொருட்கள், தொல் தமிழர்கள் பயன்படுத்தியப் பொருட்கள், முதுமக்கள் தாழி,  நடுகல் (வீரக்கல்),மஞ்சு விரட்டு கல் வெட்டுகள், சுடுமண் படிமங்கள் ஆகியன உள்ளன.

## காட்சிகூடம்


File:A Hero Stoen excavated at Reddypatty.JPG|நடுகற்கள்
File:A Bull baiting inscription 1.JPG|ஆணேறு தழுவுதல்
File:A exhibit-Salem museum.JPG|கல்வெட்டு
A display on wood carvings.JPG|மர வேலைப்பாடுகள் குறித்த விளக்கம்
File:13th century-A Chieftain,Mohanur, A.D.JPG|தலைவன் சிலை
File:A aesthetic terracotta.JPG|சுடுமண் படிமம்
File:A aldermen earthen vessel 1.JPG|முதுமக்கள் தாழி
File:A Art gallery.JPG|ஓவியக் காட்சிக்கூடம்
File:A closeup of Water dog.JPG|பாடம் செய்யப்பெற்ற நீர் நாய்
File:A depiction of processed skin of Tiger.JPG|புலித்தோல்
File:A board of Coins of Kongu Nadu.JPG|கொங்கு நாட்டு நாணையங்கள்
File:A closeup of flute.JPG|புல்லாங்குழல்
File:A closeup of Kalyaana Murungai wood sample.JPG|கல்யாண முருங்கைக் கட்டை
File:A depiction of Kilukiluppai.JPG|கிலுகிலுப்பை
File:A board on development of Tamil script.JPG|தமிழ் எழுத்துக்களின் வளர்ச்சி
File:A closeup of Belongings of Namakkal V Ramalingam 2.JPG|நாமக்கல் கவிஞரின் உடைமைகள்
File:A British Period Cannon.JPG|ஆங்கிலேயர் கால பீரங்கி
File:A closeup of hoe.JPG|மண்வெட்டி (பிக்காசு)



## ஆதாரம்
*அரசு அருங்காட்சிகம், சேலம்

## மேற்கோள்கள்

## வெளி இணைப்புகள்
*

பகுப்பு:தமிழ்நாட்டிலுள்ள அருங்காட்சியகங்கள்
பகுப்பு:சேலம் மாவட்டம்
நம்பிக்கையில்லாத் தீர்மானம்

**நம்பிக்கையில்லாத் தீர்மானம்** அல்லது **நம்பிக்கையின்மைத் தீர்மானம்** (*No-Confidence Motion*) என்பது நாடாளுமன்ற அரசமைப்பு முறை உள்ள நாடுகள் மற்றும் மாநிலங்களில் நாடாளுமன்றம், சட்டமன்றம் போன்ற அவைகளில் கொண்டுவரப்படும் ஒருவகைத் தீர்மானம். இத்தீர்மானங்கள் அரசின் தலைவருக்கு எதிராக எதிர்க்கட்சிகளால் கொண்டுவரப்படுகின்றன. இத்தீர்மானத்தின் வழிமுறைகள் நாட்டுக்கு நாடு, அவைக்கு அவை வேறுபடுகின்றன.

நம்பிக்கையில்லாத் தீர்மானத்தை எதிர்கொள்ள அரசுத் தலைவர் மன்ற உறுப்பினர்களில் பெரும்பான்மையினரின் ஆதரவு தனக்கு உள்ளது என்று வாக்கெடுப்பின் மூலம் நிறுவ வேண்டும். இவ்வாறு நிறுவி விட்டால், அரசுத் தலைவர் தன் பதவியைத் தக்க வைத்துக் கொள்வார். பெரும்பான்மை உறுப்பினர்களின் ஆதரவு தனக்குண்டு என்று அவர் நிறுவத் தவறினால் அல்லது நம்பிக்கையில்லாத் தீர்மானத்துக்கு ஆதரவாக பெரும்பான்மை உறுப்பினர்கள் வாக்களித்து விட்டால் அரசு கவிழ்ந்து பதவி விலகும். இதன் பின்னர் நாட்டுத் தலைவர் வேறொருவரை அரசு அமைக்க அழைப்பார் அல்லது அவையைக் கலைத்து விட்டு புதிய தேர்தல்கள் நடத்த ஆணையிடுவார்.

இசுரேல், எசுப்பானியா, இடாய்ச்சுலாந்து போன்ற நாடுகளில், அரசுத் தலைவரின் மீது, நம்பிக்கையில்லாத் தீர்மானம் கொண்டுவருவோர், அதே தீர்மானத்தில் அவருக்கு பதிலாக மற்றொருவரின் பெயரை அரசுத் தலைவர் பதவிக்கு முன்மொழிய வேண்டும். இம்முறை “ஆக்கப்பூர்வமான நம்பிக்கையில்லாத் தீர்மானம்” எனப்படுகிறது. குடியரசுத் தலைவர் அரசமைப்பு முறை கொண்ட பல நாடுகளிலும் நம்பிக்கையில்லாத் தீர்மானம் கொண்டு வர வழிவகைகள் உள்ளன. குடியரசுத் தலைவர் அல்லது அவரது அமைச்சரவையில் ஒரு குறிப்பிட்ட அமைச்சர் மீது இத்தீர்மானங்கள் கொண்டுவரப்படலாம்.
## மேற்கோள்கள்

பகுப்பு:அரசு
பகுப்பு:அரசியல்
ஆதவன் (திரைப்படம்)

***ஆதவன்*** (*Aadhavan*) என்பது 2009ஆம் ஆண்டு வெளிவந்த தமிழ்த் திரைப்படமாகும். இந்தத் திரைப்படம் கே. எஸ். ரவிக்குமாரின் இயக்கத்திலும் ரமேஷ் கண்ணாவின் திரைக்கதையிலும் வெளிவந்துள்ளது. இந்தத் திரைப்படத்தில் சூர்யா, நயன்தாரா, முரளி, வடிவேலு, ஆனந்த் பாபு, ரமேஷ் கண்ணா, பி. சரோஜா தேவி, ராகுல் தேவ், சயாஜி சிண்டே ஆகியோர் நடித்துள்ளனர். இத்திரைப்படத்திற்கான இசை அமைப்பை ஹாரிஸ் ஜயராஜ் செய்துள்ளார். இந்தத் திரைப்படம் 2009ஆம் ஆண்டில் தீபாவளித் தினமான அக்டோபர் 17ஆம் தேதி அன்று வெளியிடப்பட்டது.

## நடிகர்கள்

## பாடல்கள்

இத்திரைப்படத்தில் இடம்பெற்ற ஆறு பாடல்களும் ஹாரிஸ் ஜயராஜ் இசையில் வெளிவந்துள்ளன. திரைப்பட இயக்குநர் ஷங்கரால் இப்பாடல்கள் 2009ஆம் ஆண்டு ஆகஸ்ட்  19 அன்று வெளியிடப்பட்டன.

## மேற்கோள்கள்

பகுப்பு:2009 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சரோஜாதேவி நடித்த திரைப்படங்கள்
பகுப்பு:சூர்யா நடித்துள்ள திரைப்படங்கள்
பகுப்பு:நயன்தாரா நடித்த திரைப்படங்கள்
பகுப்பு:வடிவேலு நடித்த திரைப்படங்கள்
பகுப்பு:ஹாரிஸ் ஜயராஜ் இசையமைத்த தமிழ்த் திரைப்படங்கள்
அழகம்பெருமாள்

**அழகம்பெருமாள்** (இயற்பெயர்: அழகம்பெருமாள் நம்பிநாதன், பிறப்பு: 1965) ஒரு தமிழ்த் திரைப்பட இயக்குநர் மற்றும் நடிகர். கன்னியாகுமரி மாவட்டம் நாகர்கோவில் அருகே உள்ள குலசேகரபுரம் என்ற கிராமத்தை சொந்த ஊராகக் கொண்டவர். 2001 இல் வெளிவந்த டும் டும் டும் இவர் இயக்கி வெளிவந்த முதல்த் திரைப்படம். அதற்கு முன்பு இயக்குநர் மணிரத்னத்திடம் உதவி இயக்குநராகப் பணியாற்றினார்.

## திரைப்படத் துறையில்
### இயக்குநராக

### நடிகராக
{| border="2" cellpadding="4" cellspacing="0" style="margin: 1em 1em 1em 0; background: #f9f9f9; border: 1px #aaa solid; border-collapse: collapse; font-size: 95%;"
|- bgcolor="#CCCCCC" align="center"
! ஆண்டு !! படம் !! பாத்திரம் !! மொழி !! குறிப்புகள் 
|-
| 2000 || *[[அலைபாயுதே]]* || *சிறப்புத் தோற்றம்* || தமிழ் ||
|-
| 2006 || *[[புதுப்பேட்டை]]* || தமிழ்செல்வன் || தமிழ் || 
|-
| 2007 || *[[கற்றது தமிழ்]]* || பூபால் ராவர் || தமிழ் || 
|-
| 2008 || *[[அலி பாபா]]* || தியாகராஜன் || தமிழ் ||
|-
| 2009 || *[[கண்டேன் காதலை]]* || Perumal || தமிழ் ||
|-
| rowspan="5"|2010 || *[[ஆயிரத்தில் ஒருவன் (2010 திரைப்படம்)|ஆயிரத்தில் ஒருவன்]]* || ரவி || தமிழ் || 
|-
| *[[கச்சேரி ஆரம்பம்]]* || வாசு || தமிழ் || 
|-
| *[[ரெட்டைச்சுழி]]* ||  || தமிழ் ||
|-
| *[[தொடுப் பார்]]* ||  || தமிழ் ||
|-
| *[[நில் கவனி செல்லாதே]]* ||  || தமிழ் ||
|-
| rowspan="4"|2011 || *[[வந்தான் வென்றான்]]* ||  || தமிழ் ||
|-
| *[[7ஆம் அறிவு]]* |||| தமிழ் ||
|-
| *[[வேலூர் மாவட்டம்]]* ||  || தமிழ் || 
|-
| *[[ஒஸ்தி]]* ||  || தமிழ் || 
|-
| rowspan="4"|2012 || *[[காதல் 2 கல்யாணம்]]* ||  || தமிழ் || படப்பிடிப்பில்
|-
| *[[படித்துறை ]]* ||  || தமிழ் || படப்பிடிப்பில்
|-
| *[[ஒரு கல் ஒரு கண்ணாடி]]* ||  || தமிழ் ||
|-
| *சமர்* ||  || தமிழ் ||
|-*கர்னன்* தமிழ்
    அடடே சுந்தரா தமிழ் தெலுங்கு
    நித்தம் ஒரு வானம் தமிழ்

## மேற்கோள்கள்

## வெளி இணைப்புகள்
* 

பகுப்பு:1965 பிறப்புகள்
பகுப்பு:தமிழ்த் திரைப்பட இயக்குநர்கள்
பகுப்பு:தமிழ்த் திரைப்பட நடிகர்கள்
பகுப்பு:வாழும் மக்கள்
பகுப்பு:இந்தியத் திரைப்பட இயக்குநர்கள்
பகுப்பு:தமிழ்நாட்டுத் திரைப்பட இயக்குநர்கள்
டான் செரி

**டான் செரி** (மலாய்: *Tan Sri*) என்பது மலேசிய அரசாங்கம் வழங்கும் முக்கிய விருதுகளில் ஒன்றாகும். 'பாங்லிமா மாங்கு நெகாரா' (*Panglima Mangku Negara (PMN)*)  விருதையும் 'பாங்லிமா செத்தியா மக்கோத்தா' (*Panglima Setia Mahkota (PSM)*) விருதையும், டான் செரி விருது என்று அழைக்கிறார்கள். 1957ஆம் ஆண்டில் இருந்து பொது மக்களின் சேவைகளைப் பாராட்டும் வகையில் இந்த விருது வழங்கப்பட்டு வருகிறது.

மலேசியக் கூட்டரசு விருதுகள் பட்டியலில் 'பாங்லிமா மாங்கு நெகாரா' விருது 7-ஆவது இடத்திலும், 'பாங்லிமா செத்தியா மக்கோத்தா' விருது 8ஆவது இடத்திலும் தகுதிகள் வகிக்கின்றன. இந்த விருது வழங்கப்படுவதிலும் சில கட்டுப்பாடுகள், வரைமுறைகள் உள்ளன.

மலேசியாவில் உயிரோடு வாழ்பவர்களில் 75 பேர் மட்டுமே 'பாங்லிமா மாங்கு நெகாரா' (*Panglima Mangku Negara*) விருதைப் பெற்று இருக்க முடியும். அதே போல 'பாங்லிமா செத்தியா மக்கோத்தா' (*Panglima Setia Mahkota*) விருதை 250 பேர் மட்டுமே பெற்று இருக்க முடியும்.

## புவான் செரி
டான் செரி விருதைப் பெற்ற ஒருவரின் துணைவரை **புவான் ஸ்ரீ** (Puan Sri) என்று அழைக்க வேண்டும். இதே விருது பெண்களுக்கு தனிப்பட்ட வகையில் கிடைக்குமானால் அவரை டான் செரி என்றே அழைக்க வேண்டும். எடுத்துக்காட்டாக, மலேசிய அரசியல்வாதி டான் செரி தேவகி கிருஷ்ணனைச் சொல்லலாம். மலேசியப் பேரரசரைத் தவிர மலேசிய மாநிலங்களின் சுல்தான்களும் ஆளுநர்களும் டத்தோ விருதை வழங்கும் தகுதிகளைப் பெற்று உள்ளனர்.

மலேசியாவின் தற்போதைய துணைப் பிரதமருக்கு டான் செரி விருது வழங்கப்பட்டுள்ளது. அவர் டான் செரி முகைதீன் யாசின் அன்று அழைக்கப்படுகிறார். வெளிநாட்டவர்கள் மலேசியாவிற்கு வழங்கியுள்ள அரிய சேவைகளுக்காக டான் செரி விருது வழங்கப்படுகிறது. மலேசியத் தமிழர்களில் டான் செரி கே.ஆர். சோமசுந்தரம், டான் செரி எம். தம்பிராஜா பெற்றுள்ளனர்.

## மேற்கோள்கள்

பகுப்பு:மலேசியாவில் அரசியல்
பகுப்பு:மலேசிய விருதுகள்
3 (எண்)

**3** அல்லது **மூன்று** (*three*) என்பது 2 இற்குப் பிந்தையதும், 4 இற்கு முந்தையதுமான இயல் எண்ணாகும். இது மிகச் சிறிய ஒற்றைப்படை பகா எண்ணும்,  சதுர எண்ணுக்கு முந்தைய ஒரே பகா எண்ணும் ஆகும். 3 என்பது தமிழ் எண்களில் **௩** என்பதைக் குறிக்கும் இந்து-அராபிய எண்ணாகும். இது பல சமூகங்களில் சமய மற்றும் கலாச்சார முக்கியத்துவத்தைக் கொண்டுள்ளது.
thumb|தமிழ் எண் மூன்று

## காரணிகள்
மூன்றின் நேர்க் காரணிகள் 1, 3 என்பனவாகும்.

## இயல்புகள்
* மூன்று ஓர் ஒற்றை எண்ணாகும்.
* மூன்றானது இரண்டாவது முக்கோண எண்ணாகும்.
* மூன்றை மூன்று வர்க்க எண்களின் கூட்டுத் தொகையாக எழுதலாம்.
:3 = 1^2 + 1^2 + 1^2
* மூன்றானது நான்காவது பிபனாச்சி எண் ஆகும்.
* மூன்றானது இரண்டாவது லூகாஸ் எண்ணாகும்.
* மூன்று ஒரு சோஃவி ஜெர்மேன் முதன்மை எண் ஆகும். ஏனெனில், 2 \times 3 + 1 = 7 என்பதும் ஒரு முதன்மை எண்ணாகும்.
* நேர்விளிம்பையும் கவராயத்தையும் பயன்படுத்தி ஒரு சமபக்க முக்கோணியை உருவாக்கலாம்.
## மூன்றின் பெருமை

வேதம் மூன்று                          -  இருக்கு,யசூர்,சாமம்
மூன்று மூர்த்திகள்                       -  பிரம்மா, விஷ்ணு, சிவன்
தொழில்கள் மூன்று                      -  படைத்தல்,காத்தல்,அழித்தல்
உலகம் மூன்று                          -  பூதலம்,மீதலம்,பாதலம்
கடவுளின் நிலை மூன்று                 -  அருவம்,உருவம்,அருவுருவம்
காலம் மூன்று                           -  இறந்தகாலம்,நிகழ்காலம்,எதிர்காலம்
ஆசைகள் மூன்று                        -  மண்ணாசை,பொன்னாசை,பெண்ணாசை
குணங்கள் மூன்று                        -  சத்துவம்,ராயசம்,தாமதம்
தமிழ் மூன்று                            -  இயல், இசை, நாடகம்
கனிகள் மூன்று                          - மா, பலா, வாழை

## மேற்கோள்கள்

பகுப்பு:முழு எண்கள்
பகுப்பு:பகா எண்கள்
முசுமுசுக்கை

**முசுமுசுக்கை** (தாவரவியல் பெயர்: *முகியா மேடரசுபட்டானா-Mukia maderaspatana*) என்பது கொடி வகையை சார்ந்த ஒரு மூலிகை ஆகும். இது நுரையீரல் மற்றும் சுவாசக் கோளாறுகளுக்கு மருந்தாக பயன்படுகிறது. சுவாசக்குழல், சுவாசப்பையின் நுண்ணறைகளில் ஏற்படும் ரணம், அழற்சி, ஆகியவற்றை ஆற்றிவிடும் ஆற்றல் கொண்டது. மேலும் சுவாசப்பைகளில் உண்டாகும் கபத்தை அகற்றி அதனை சுத்தம் செய்யும் சக்தி உடையது.

## பெயர்
முசுமுசுக்கைக்கு முசுக்கை, இருகுரங்கின் கை, மொசுமொசுக்கை, அயிலேயம் ஆகிய வேறு பெயர்கள் உள்ளன. இத்தாவரம் முழுவதும் ரோம வளரிகளைக் கொண்டிருப்பதால், தடவும்போது, ‘முசுமுசு’வென்ற உணர்வைக் கொடுப்பதால் ‘முசுமுசு’க்கை என்று பெயர் பெற்றது.
## முசுமுசுக்கை தைலம்
முசுமுசுக்கையை தைலமாக தயாரித்து வாரம் ஒருமுறை எண்ணெய் குளியல் மேற்கொள்ள உடல் சூடு தணியும், கண் எரிச்சல் போக்கும். இளநரையை மாற்றும். வழுக்கை ஏற்படுவதை தடுக்கும்.

## மேற்கோள்கள்

பகுப்பு:மூலிகைகள்
பகுப்பு:தமிழ்நாட்டின் தாவரங்கள்
துன்

**துன்** (மலாய்:*Tun*), என்பது மலேசிய அரசாங்கம் வழங்கும் மிக உயர்ந்த விருதாகும். இந்த விருதை மலேசியாவின் பேரரசர் மட்டுமே வழங்க முடியும். ”ஸ்ரீ மகாராஜா மாங்கு நெகாரா” (*Seri Maharaja Mangku Negara (SMN)*) விருதையும் ”ஸ்ரீ செத்தியா மாக்கோத்தா” (*Seri Setia Mahkota (SSM)*) விருதையும், துன் விருது என்று அழைக்கிறார்கள் பொது மக்களின் அரிய சேவைகளைப் பாராட்டும் வகையில் இந்த விருது வழங்கப்பட்டு வருகிறது.

மலேசியக் கூட்டரசு விருதுகள் பட்டியலில் ஸ்ரீ மகாராஜா மாங்கு நெகாரா விருது 4ஆவது இடத்திலும், ஸ்ரீ செத்தியா மாக்கோத்தா விருது 5ஆவது இடத்திலும் தகுதிகள் வகிக்கின்றன. மலேசியாவில் உயிரோடு வாழ்பவர்களில் 25 பேர் மட்டுமே ஸ்ரீ மகாராஜா மாங்கு நெகாரா விருதையும் ஸ்ரீ செத்தியா மாக்கோத்தா விருதையும் பெற்று இருக்க முடியும். 

## துன் வீ. தி. சம்பந்தன்
துன் விருதைப் பெற்ற இந்தியர் மற்றும் தமிழர் வீ. தி. சம்பந்தன். அவருக்கு 1967ஆம் ஆண்டு அந்த விருது வழங்கப்பட்டது. வெளிநாட்டவர்களுக்கும் துன் விருது வழங்கப்பட்டுள்ளது. இதுவரை இந்த விருதைப் பெற்றவர்கள் மொத்தம் 68 பேர். இவர்களில் 45 பேர் மரணம் அடைந்து விட்டனர். உயிரோடு உள்ளவர்கள் 23 பேர். 2001ஆம் ஆண்டில் பஹ்ரேய்ன் நாட்டுப் பிரதமர் துன் ஷெயிக் காலிபா,2005ஆம் ஆண்டில் சுவீடன் நாட்டு இளவரசியார் வாஸ்டர் கோட்லாண்ட் போன்றோர் துன் விருதைப் பெற்றுள்ளனர். 

மலாயாவில் துன் விருது வழங்கப்படுவது பல நூற்றாண்டுகளாக இருந்து வந்துள்ளது. மலாய் அரசர்களிடையே அந்த நடைமுறை நீண்ட நாட்களாக இருந்து வந்த போதிலும் ஆண்களுக்கு மட்டுமே அந்த விருது வழங்கப்பட்டு வந்தது. மலாயா சுதந்திரம் அடைந்த பிறகு பெண்களுக்கும் வழங்கப்படும் முறை அமலுக்கு வந்தது. துன் விருதைப் பெற்ற ஒருவரின் மனைவியை தோ புவான் *(Toh Puan)* என்று அழைக்க வேண்டும். இதே விருது பெண்களுக்கு தனிப்பட்ட வகையில் கிடைக்குமானால் அவரை துன் என்றே அழைக்க வேண்டும்.

மலேசிய வரலாற்றில் துன் விருது பெறும் இரண்டாவது இந்தியர் சாமிவேலு ஆவார்.

## மேற்கோள்கள்

பகுப்பு:மலேசியாவில் அரசியல்
பகுப்பு:மலேசிய விருதுகள்
தோட்டம் (விளையாட்டு)

thumb|222px|தலையில் முட்டி விளைச்சல் முற்றியது எனல்
**தோட்டம்** என்னும் விளையாட்டு ஒரு நடிப்பு விளையாட்டு. சிறுவர்கள் ஆடும் விளையாட்டு இது.

## ஆடும் முறை
ஒருவர் அரசன். இன்னொருவர் சேவகன். மற்றையோர் தோட்டக்காரர்கள். உழுதல், விதைத்தல், நீர்ப்பாய்ச்சுதல் முதலான செயல்கள் நடித்துக் காட்டப்படும். விதை முற்றியது எனச் சொல்லி நடிக்கும்போது சேவகன் வருவான். முற்றியது எனச் சொன்னவன் தலையில் தன் தலையால் முட்டி முற்றியது என்பான். சேவகன் அவனை அழைத்துச் சென்றுவிடுவான். பின் அடுத்தவரை முட்டி அழைத்துச் செல்வான். ஒருவர் மிஞ்சும்போது மிஞ்சியவர் அரசனிடம் காணாமல் போனவர்கள் பற்றி முறையிடுவார். அரசன் வந்து அனைவரையும் சேர்த்துவைப்பான்.

## இவற்றையும் பார்க்க
*தமிழர் விளையாட்டுகள் (அண்மைய காலம்)

## கருவிநூல்
*ஞா.தேவநேயப் பாவாணர், *தமிழர் விளையாட்டுக்கள்*, சைவ சித்தாந்த நூற்பதிப்புக் கழக வெளியீடு, 1954

பகுப்பு:தமிழர் விளையாட்டுகள்
பகுப்பு:சிறுவர் விளையாட்டுகள்
நட்சத்திர விளையாட்டு

thumb|222px|நட்சத்திர விளையாட்டு
**நட்சத்திர விளையாட்டு** முதியோரின் பொழுதுபோக்கு விளையாட்டு. இது ஆடுபுலி விளையாட்டுப் போல ஆடப்படும். 

நட்சத்திரம் போலக் கோடு போட்டு அதில் கல்லுக் காய்களைக் கட்டி விளையாடுவர். நட்சத்திரத்தில் 5 முனைகள் மற்றும்
5 சந்திப்புகள் இருக்கும். இவை பத்தும் உத்திகள் என்று சொல்லப்படும். இந்த 10-ல் 9 காய்கள் வைக்கப்படும். 

ஆடுபுலி விளையாட்டில் புலி ஆட்டை வெட்டுவது போல நேர்க்கோட்டில் ஒன்றை வெட்டி அடுத்த காலி உத்தியில் அமர்ந்துகொள்ளலாம். அதிக காய்கள் ஈட்டியவர் வெற்றி.

## இவற்றையும் பார்க்க
*தமிழர் விளையாட்டுகள் (அண்மைய காலம்)

## கருவிநூல்
*இரா. பாலசுப்பிரமணியம், *தமிழர் நாட்டு விளையாடுகள்*, உலகத் தமிழாராய்ச்சி நிறுவன வெளியீடு, 1980

பகுப்பு:தமிழர் விளையாட்டுகள்
பகுப்பு:சிறுவர் விளையாட்டுகள்
நடிப்பு விளையாட்டு

நடித்துக்கொண்டே பாடுவதும், உரையாடல்கள் நிகழ்த்துவதும் **நடிப்பு விளையாட்டு**. இதனை சிறுவர்களும் சிறுமியரும் விளையாடுவர்.

;சிறுமியர் 
;தண்ணீர் சேந்துகிறது
;பாடல்
:தண்ணீர் சேந்தி, தண்ணீர் சேந்தி,
::குடத்திலே ஊற்று
:பூப் பறித்து, பூப் பறித்து
::கூடையிலே போடு
:பூ விற்று, பூ விற்று
::பெட்டியிலே போடு
இப்படி இசையுடன் பாடிக்கொண்டே அவரவருக்குத் தெரிந்ததையெல்லாம் செய்துகாட்டுவர்.

;சிறுவர்
:உழுது உழுது
::விதையை ஊன்று
:நெல் அறுத்து, நெல் அறுத்து
::கட்டுக்கட்டு
இப்படி அவரவருக்குத் தெரிந்த செயலையெல்லாம் சொல்லிக்கொண்டே செய்துகாட்டுவர்.

## மேலும் பார்க்க
*தமிழர் விளையாட்டுகள் (அண்மைய காலம்)
## கருவிநூல்
*ஞா.தேவநேயப் பாவாணர், *தமிழர் விளையாட்டுக்கள்*, சைவ சித்தாந்த நூற்பதிப்புக் கழக வெளியீடு, 1954

பகுப்பு:தமிழர் விளையாட்டுகள்
பகுப்பு:சிறுவர் விளையாட்டுகள்
இலங்கைக் காப்புறுதிக் கூட்டுத்தாபனம்

**இலங்கைக் காப்புறுதிக் கூட்டுத்தாபனம்** இலங்கையின் அரச உரிமையுடைய காப்புறுதி நிறுவனமாகும். இலங்கை அரசாங்கத்தின் நிதி, திட்டமிடல் அமைச்சின் கீழ் பதிவுசெய்யப்பட்ட கூட்டுறவு நிறுவனமாக செயற்படுகின்றது. 2012ம் ஆண்டு தை மாதம் முதல் திகதியன்று தனது 50வது ஆண்டு நிறைவினைக் கொண்டாடியதன் மூலம் இலங்கையின் நீண்ட வரலாற்றைக் கொண்ட முதற் காப்புறுதி நிறுவனமாகின்றது. இலங்கைக் குடிமக்களின் ஆயுட் காப்புறுதித் தேவைகளையும், பொதுக் காப்புறுதித் தேவைகளையும் முன்நின்று வழங்கும் முதற்தர நிறுவனமாகும். குறைந்த முதலீட்டுடன் அதிகளவான பங்கினை வழங்கும் ஒரேயொரு நிறுவனமாகவும் அமைகின்றது.

## வெளி இணைப்புகள்
* அதிகாரப்பூர்வ இணையத்தளம்

பகுப்பு:இலங்கை பொருளாதாரம்
பகுப்பு:இலங்கை அரச நிறுவனங்கள்
பகுப்பு:காப்பீட்டு நிறுவனங்கள்
நீர் மான்

**நீர் மான்** (*Hydropotes inermis*) என்பது உருவத்தில் கஸ்தூரி மான் இனத்தைப் போன்று சிறியாதாக இருக்கும் ஒரு மான் இனம். இவற்றிற்கு கொம்புகள் இருக்காது. அதே வேளை கிளை மானுக்கும் நீர் மானுக்கும் ஒரு ஒற்றுமை இருக்கிறது. கிளை மான் இனத்தில் ஆண் மான்களுக்கு கொம்புகள் இருப்பதுப் போன்று நீர் மான் இனத்தில் ஆண் மான்களுக்கு வாயின் இரண்டு பக்கவாட்டிலும் கூரிய கோரை பற்கள்(தந்தம்) இருக்கின்றன. மற்ற எந்த மான் இனங்களிடம் காணப்படாத இந்த உருவமைப்பு தான் இந்த மான் இனத்தைத் தனியொரு இனமாக எடுத்துக் காட்டுகின்றது. நீர் மான் இனங்களில் இரண்டு வகை உண்டு.ஒன்று **சீன நீர் மான்** (Hydropotes inermis inermis). மற்றொன்று **கொரிய நீர் மான்** (Hydropotes inermis argyropus).
## படங்கள்

File:Shammy.jpg
File:Sumphjort.jpg
File:Hydropotes inermis.jpg
File:Hydropotes inermis stuffed.JPG
File:Hydropotes inermis inermis Whipsnade Zoo (crop).jpg

## மேற்கோள்கள்

## வெளி இணைப்புகள்

* Hydropotes inermis - Chinese water deer – archive at the *[[Internet Archive#Wayback Machine|Internet Archive Wayback Machine]]*
* Chinese Water Deer Foundation

பகுப்பு:மான்கள்
குண்டாங்குழி மகாதேவர் கோயில்

புதுவை அருகிலுள்ள மதகடிப்பட்டில் அமைந்துள்ளது **குண்டாங்குழி மகாதேவர் கோயில்**. அழகான கற்றளியாக விளங்கும் இக்கோயில் கி.பி. 985-இலிருந்து 1016 வரை ஆட்சி செய்த முதலாம் ராசராசனால் கட்டப்பட்டது என இங்குள்ள ஒரு கல்வெட்டுக் குறிப்பிடுகிறது.

## பெயர்க்காரணம்
குண்டாங்குழி என்ற குளத்தின் கரையில் அமைந்துள்ள இக்கோயிலில் உறையும் இறைவன் குண்டாங்குழி மகாதேவர் என்றும் கல்வெட்டுகள் குறிக்கின்றன. இவ்வூர் திருபுவனைப் புவிச் சதுர்வேதி மங்கலத்தின் (தற்போது திருபுவனை) ஒரு பகுதியாக விளங்கியது.

## கோயில் அமைப்பு
கருவறை சதுரமாகவும் மேலேயுள்ள கிரீவம் வட்டமாயும் சிகரம் உருண்டையாகவுமுள்ள கருவறை வெளிச் சுவற்றுக் கோட்டங்களை தட்சிணாமூர்த்தி பிரம்மா லிங்கோத்பவர் போன்ற சிற்பங்கள் அலங்கரிக்கின்றன.

## விழாக்கள்
இங்கு விசேஷமாகத் தேவியின் சன்னதி தெற்கு நோக்கி அமைந்துள்ளது. சப்தமாதர்களுக்குத் தனி சந்நிதியும் அமைந்துள்ளது. சோழர்காலத்தில் சப்த மாதர்களுக்கு சிறப்பு வழிபாடுகளும் விழாக்களும் எடுக்கப்பட்டிருக்கின்றது.

## கல்வெட்டுகள்
இக்கோயிலில் முதலாம் இராசராசன், இராசேந்திரன், முதலாம் இராசாதிராசன், முதலாம் குலோத்துங்கன் போன்ற சோழ அரசர்களால் பொறிக்கப்பட்ட கல்வெட்டுகள் உள்ளன.

## படங்கள்

File:குண்டாங்குழி மகாதேவர் ஆலயம் 1.jpg|குண்டாங்குழி மகாதேவர் ஆலயம்
File:குண்டாங்குழி மகாதேவர் ஆலயம் 2.jpg|குண்டாங்குழி மகாதேவர் ஆலயம் 
File:குண்டாங்குழி மகாதேவர் ஆலயம் 3.jpg|குண்டாங்குழி மகாதேவர் ஆலயம் 
File:குண்டாங்குழி மகாதேவர் ஆலயம் 4.jpg|குண்டாங்குழி மகாதேவர் ஆலயம்
File:குண்டாங்குழி மகாதேவர் ஆலயம் 5.jpg|குண்டாங்குழி மகாதேவர் ஆலயம்


பகுப்பு:புதுச்சேரி
பகுப்பு:புதுச்சேரியில் உள்ள இந்துக் கோயில்கள்
திருகோணமலை பொது நூலகம்

thumb | right|திருகோணமலை நகராட்சிமன்றப் பொது நூலகத்தின் இன்றைய தோற்றம்
**திருகோணமலை பொது நூலகம்** அல்லது **திருகோணமலை நகராட்சி மன்ற பொது நூலகம்** என்று அழைக்கப்படும் இந்நூலகம் பொதுமக்களின் பயன்பாட்டுக்காகத் திருகோணமலை நகரசபையினால் பராமரிக்கப்படும் நூலகமாகும்.

## வரலாறு
திருகோணமலைப் புறக்கோட்டை நூலகம் (Trincomalee pettah library) என அழைக்கப்பட்ட இந்நூலகம் 1835ம் ஆண்டு அமைக்கப்பட்டது. 1946ம் ஆண்டு திருகோணமலை நகராட்சி மன்றத்தால் பொறுப்பேற்கப்பட்டது. 1835 இல் திருகோணமலையில் 2 நூலகங்கள் அமைக்கப்பட்டன. Liet.F.J.N. Ind. 37th Regiment  நூலகத்தில் 17 பேர் அங்கத்தவர்களாக இருந்தார்கள். திருகோணமலைப் புறக்கோட்டை நூலகம் கடற்கரையோரமாகக் கட்டப்பட்டது. இது இன்றும் டொக்யாட் வீதியில் முற்றவெளியை அடுத்து காணப்படுகின்றது. 34 சந்தாக்காரர்களைநிரந்தர உறுப்பினராக் கொண்டிருந்த இந்த நூலகத்தில் 500 புத்தகங்கள் வைக்கப்பட்டிருந்தன. இந்த நூலகத்தின் தலைவராக ஜி. ஈ. கொலொம்ப், செயலாளராக பி. கிறிஸ்பெயின், பொருளாளராக ஜெ. ஏ. கிப்சன், அறங்காவலர்களாக வண. எஸ். ஓ. கில்னி, பி. கிறிஸ்பெயின் ஆகியோர் தெரிவு செய்யப்பட்டார்கள். துணை நூலகராக எல். டி சிமித் நியமிக்கப்பட்டார்.

பகுப்பு:இலங்கை நூலகங்கள்
பகுப்பு:திருகோணமலையிலுள்ள கட்டடங்களும் கட்டமைப்புக்களும்
உப்பிலியப்பன் கோயில்

thumb

**உப்பிலியப்பன் கோயில்** () இந்தியாவின் தமிழ்நாடு மாநிலத்தில் தஞ்சாவூர் மாவட்டத்தில், கும்பகோணம் மாநகராட்சியில் அமைந்து இருக்கும் ஒரு வைணவக் கோவில் ஆகும். இது 108 திவ்ய தேச வைணவக் கோவில்களில் ஒன்றாகும். சோழ நாட்டு பதிமூன்றாவது திருத்தலம். இக்கோயில் தென்திருப்பதி என்று சிறப்பு பெற்ற கோயிலாகும்.

## பெயர்க்காரணம்

*திருவிண்ணகர் என்பது பழம்பெயர், திருவிண்ணகர் சேர்ந்த அப்பன் தன் *ஒப்பார் இல்லப்பன்*. 
*ஒப்பிலியப்பன் என்ற பெயர் பெருமாளுக்கு அமைந்தது. காலப்போக்கில் *ஒப்பிலியப்பன்* என்பது *உப்பிலியப்பன்* என மருவிற்று. இதனால், உப்பிலியப்பன் கோயில் என்ற பெயரும் விண்ணகருக்கு அமைந்தது. 
* பூமாதேவியை திருமால் திருமணம் செய்து கொண்டு உப்பில்லாமல் அவள் சமைத்த உணவை உண்டதால் உப்பிலியப்பன் என்றாகி விட்டது என்றும் சொல்வதுண்டு. உப்பிலியப்பனுக்கு உப்பில்லாத நிவேதனமே உகந்தது என்பதால் இன்றும் உப்பில்லாத திருவமுதை பெருமாளுக்கு நிவேதனம் செய்கின்றனர்.

## தல வரலாறு
இந்த உப்பிலியப்பன் கோவில் திருநாகேஸ்வரத்திற்குத் தெற்கே ஒரு கி.மீ. தொலைவில் உள்ளது. மார்க்கண்டேய மகரிஷி, காவிரி, கருடன், தருமதேவதை ஆகியோருக்கு தரிசனம் தந்தவர். இத்தலம் செண்பகவனம், ஆகாசநகரம், திருவிண்ணகர், மார்க்கண்டேய க்ஷேத்திரம், ஒப்பிலியப்பன் கோவில், தென் திருப்பதி என்ற பெயர்களும் இத்தலத்திற்கு உண்டு. நம்மாழ்வாருக்கு ஐந்து வடிவங்களில் காட்சி அளித்துள்ளார். அவை பொன்னப்பன், ம்ணியப்பன், முத்தப்பன், என்னப்பன், திருவிண்ணகரப்பன். முற்காலத்தில் மிருகண்டு மகரிஷியின் புத்திரன் மார்கண்டேய மகரிஷி பூமாதேவி தனக்கு மகளாகவும் திருமால் மாப்பிள்ளை ஆக வேண்டும் என கடும் தவம் செய்தபோது துளசி வனத்தில் அழகிய பெண் குழந்தையைக் கண்டு வியந்து எடுத்து பூமாதேவி என பெயர்சூட்டி வளர்த்தார். திருமணவயதை அடைந்தாள். அவதார நோக்கம் நிறைவேறும் காலம் வந்தது. திருமால் வயது முதிர்ந்த அந்தணர் வேடம் பூண்டு மார்கண்டேயர் குடிலுக்கு வந்து பூமாதேவியைத் தனக்கு மணம் முடிக்கும்படி கேட்க ஏதேதோ கூறியும் கேட்கவில்லை. மகளுக்கு உப்பு போட்டு சமைக்க தெரியாது என கூறினார். விடவில்லை திருமால். செய்வதறியாது கண்மூடி பெருமானை வேண்டி கண் திறந்தபோது உப்பிலியப்பனே முன் தோன்றி உன்னிடம் வளர்ந்தது பூமாதேவியே என உரைத்து மணம் முடித்தார். மார்க்கண்டேயர் விருப்பம் நிறைவேறியது. இன்றும் உப்பில்லாமல் உணவு நைவேத்தியம் செய்து வழங்கப்படுகிறது. ஒவ்வொரு வருட ஐப்பசி சிரவண நட்சத்திரத்தன்று திருக்கல்யாணம் சிறப்பாக நடக்கும். இத்திருகல்யாணத்தில் கலந்து கொண்டால் திருமணத் தடை நீங்கி குழந்தை பேறு கிட்டும் என நம்பப்படுகிறது, திருப்பதி பெருமாளுக்கு அண்ணனாக உப்பிலியப்பன் கருதப்படுகிறார். இங்கு சென்றாலே திருப்பதி சென்ற பலன் கிட்டும்.

## அமைவிடம்
கும்பகோணத்தில் இருந்து தென்கிழக்கில் காரைக்கால் செல்லும் நெடுஞ்சாலையில் 8 கி.மி. தொலைவில் அமைந்துள்ளது. கும்பகோணத்தில் இருந்து நகரபேருந்து வசதி உள்ளது.

## அருகில் அமைந்த கோயில்
* திருநாகேஸ்வரம் நாகநாதர் கோயில் (2 கி.மீ.)

## மேற்கோள்கள்

## வெளி இணைப்புகள்
*வேங்கடம் முதல் குமரி வரை 3/விண்ணகர் ஒப்பிலியப்பன்
* விக்கிமேப்பியாவில் அமைவிடம்
* http://www.kamakoti.org/tamil/2divya117.htm?PHPSESSID=a53052eea6dcdd36d09c73293325f7bb

பகுப்பு:108 திவ்ய தேசங்கள்
பகுப்பு:தஞ்சாவூர் மாவட்டத்திலுள்ள பெருமாள் கோயில்கள்
-1 (எண்)

**மறை ஒன்று** அல்லது **சய ஒன்று** (ஆங்கிலம்: *Minus One*) என்பது 1 இன் கூட்டல் நேர்மாறு ஆகும். மறை ஒன்று என்பது மறை இரண்டுக்கும் பூச்சியத்துக்கும் இடைப்பட்ட மறை நிறையெண் ஆகும்.

## [[இயற்கணிதம்|இயற்கணிதப்]] பண்புகள்
ஓர் எண்ணை,  - 1  ஆல் பெருக்குவது என்பது, அவ்வெண்ணின் குறியை மாற்றுவதற்குச் சமனாகும். இதனைப் பரம்பல் விதி மூலம் நிறுவலாம்.

x ஒரு மெய்யெண் எனில்:-

 x + (-1) \cdot x 
:: = 1 \cdot x + (-1) \cdot x   
:: = (1 + (-1)) \cdot x         
:: = 0 \cdot x                
:: = 0

: **ஃ** x+(-1)\cdot x=0 \, 
 x  உடன் (-1)\cdot x  ஐக் கூட்டும் போது  = 0 கிடைப்பதால், (-1)\cdot x  என்பது  x இன் கூட்டல் நேர்மாறாகும்.

அதாவது:
(-1)\cdot x = -x

### மறை ஒன்றின் வர்க்கம்

-1இன் வர்க்கத்தின் பெறுமானம் 1 ஆகும். இதனால் இரு மறை எண்களின் பெருக்கத்தின் பெறுமானம் ஒரு நேர் எண்ணாக அமையும்.

-1 வர்க்கத்தின் பெறுமானம் 1 ஆகும் என்பதை அட்சர கணித முறைப்படி நிறுவலாம்:

0 =-1\cdot 0 
::=-1\cdot [1+(-1)]
::-1\cdot1+(-1)\cdot(-1)
::=-1+(-1)\cdot(-1)

சமன்பாட்டின் இரண்டு பக்கங்களிலும் 1ஐக் கூட்டுவதன் மூலம்,
: 1 + 0 = [1 +  (-1)] + (-1) \cdot (-1) 
:: 1  =  (-1) \cdot (-1) 
::(-1) \cdot (-1) = 1   

ஆகவே, மறை ஒன்றின் வர்க்கத்தின் பெறுமானம் 1 ஆகும்.

### மறை ஒன்றின் வர்க்கமூலம்

சிக்கலெண்ணான iஆனது i^2 = -1 என்ற சமன்பாட்டைத் திருப்திப்படுத்தும். ஆகவே, -1 வர்க்கமூலத்தின் பெறுமானம் i ஆகும்.

## மேற்கோள்கள்

பகுப்பு:எண்கள்
பகுப்பு:முழு எண்கள்
பட்டமுகத்திண்மம்

வடிவவியலில் **''n''-கோண பட்டமுகத்திண்மம்** (*trapezohedron*) என்பது ஒரு இரும பலகோணத்திண்மம். இதன் 2*n* முகங்களும் சர்வசம பட்டவடிவ நாற்கரங்களாக இருக்கும். (இப்பட்ட வடிவ நாற்கரம் ஐக்கிய அமெரிக்காவில் *டிரபீசியா* (trapezia) என்றும் *டிரபிசாய்ட்* (trapezoid) என ஐக்கிய இராச்சியத்திலும் சில சமயங்களில் *டெல்ட்டாய்ட்* (deltoid) எனவும் அழைக்கப்படுகிறது.)

இத்திண்மத்தின் பெயரிலுள்ள *n*-கோண -என்ற பகுதி அதிலுள்ள முகங்களைக் குறிப்பதல்ல, ஒரு சமச்சீர் அச்சைச் சுற்றிய அதன் உச்சிகளின் அமைப்பைக் குறிக்கும்.

ஒரு *n*-கோண பட்டமுகத்திண்மத்தை இரண்டு *n*-கோண பிரமிடுகளாகவும் ஒரு *n*-கோண எதிர்ப்பட்டகமாகவும் (antiprism) பிரித்தெடுக்கலாம்.

## வகைகள்

#மூன்றுகோண பட்டமுகத்திண்மம் – 6 (சர்வசம சாய்சதுர முகங்கள் – இரும எண்முகத்திண்மம்
#*ஒரு கனசதுரம் சதுர முகங்கள் கொண்ட சிறப்புவகை மூன்று-கோண பட்டமுகத்திண்மம்.
#*ஒரு மூன்று-கோண பட்டமுகத்திண்மம் சர்வசம சாய்சதுர முகங்கள் கொண்ட சிறப்புவகை சாய்சதுரத்திண்மம்
#நான்குகோண பட்டமுகத்திண்மம் – 8 பட்டவடிவ முகங்கள் – இரும எதிர்ப்பட்டகம்.
#ஐங்கோண பட்டமுகத்திண்மம் – 10 பட்டவடிவ முகங்கள் – இரும ஐங்கோண எதிர்ப்பட்டகம்.
#அறுகோண பட்டமுகத்திண்மம் – 12 பட்டவடிவ முகங்கள்– இரும அறுகோண எதிர்ப்பட்டகம்.
#எழுகோண பட்டமுகத்திண்மம் – 14 பட்டவடிவ முகங்கள் – இரும எழுகோண எதிர்ப்பட்டகம்.
#எண்கோண பட்டமுகத்திண்மம் – 16 பட்டவடிவ முகங்கள் – இரும எண்கோண எதிர்ப்பட்டகம்.
#நவகோண பட்டமுகத்திண்மம்' – 18 பட்டவடிவ முகங்கள் – இரும நவகோண எதிர்ப்பட்டகம்.
#தசகோண பட்டமுகத்திண்மம் – 20 பட்டவடிவ முகங்கள் – இரும தசகோண எதிர்ப்பட்டகம்.

*...*n*-கோண பட்டமுகத்திண்மம் – 2*n*  – இரும *n*-கோண எதிர்ப்பட்டகம்.

## வெளி இணைப்புகள்
*
*Virtual Reality Polyhedra The Encyclopedia of Polyhedra
**VRML models (George Hart) <3> <4> <5> <6> <7> http://www.georgehart.com/virtual-polyhedra/vrml/octagonal_trapezohedron.wrl<8> <9> <10>
**Conway Notation for Polyhedra Try: "dA**n**", where **n**=3,4,5... example "dA5" is a pentagonal trapezohedron.
*Paper model tetragonal (square) trapezohedron

பகுப்பு:பன்முகத்திண்மங்கள்
மூன்றுகோண பட்டமுகத்திண்மம்

வடிவவியலில் மூன்றுகோண பட்டமுகத்திண்மம் (trigonal trapezohedron) என்பது எதிர்ப்பட்டகங்களின் (antiprism) இருமங்களாக அமையும் சீரான முகங்களுடைய பன்முகத்திண்மங்களில் முதலாவதாகும். இத்திண்மத்திற்கு சர்வசமமான ஆறு சாய்சதுர முகங்கள் உள்ளன.

மூன்றுகோண பட்டமுகத்திண்மங்கள் சாய்சதுரத்திண்மங்களின் உட்கணமாக அமையும்.கனசதுரம் சர்வசம சதுர முகங்கள் கொண்ட ஒரு சிறப்புவகை மூன்றுகோண பட்டவடிவத்திண்மமாகும்.

## வெளி இணைப்புகள்
* 

பகுப்பு:பன்முகத்திண்மங்கள்
துருவ நட்சத்திரம்

**துருவ நட்சத்திரம்** (*Pole star*) என்பது வானில் பிரகாசமாகத் தெரியக்கூடிய விண்மீன்களில் ஒன்று.

பூமியிலுள்ள ஒவ்வொரு நோக்குநருக்கும் துருவநட்சத்திரம் நேர் வடக்கில் இருக்கும். இதை நாம் கண்களால் பார்க்க முடியும்.பொதுவாக ஏனைய விண்மீன்கள் வான துருவங்களைச் (celestial poles) சுற்றி வரும். ஆனால் துருவ நட்சத்திரம் மட்டும் கிட்டத்தட்ட ஒரே இடத்தில் அதுவும் வான துருவத்தில் இருக்கும். இதனால் பண்டைய காலத்தில் கடற்பயணம் மேற்கொள்ளும்பொழுது இரவில் திசை அறிய துருவ நட்சத்திரம் மிகவும் பயனுள்ளதாக இருந்தது. வடக்கில் காணப்படும் பிரகாசமான துருவ நட்சத்திரத்தின் பெயர் போலாரிசு (polaris). இதன் தோற்றப்பருமன் 1.9 ஆகும். அதனுடைய தற்போதைய நடுவரை விலக்கம் +89°15'50.8". தென் துருவத்தில் இப்படி ஒரு பிரகாசமான நடசத்திரம் எதுவும் இல்லை.

## மேற்கோள்கள்

பகுப்பு:விண்மீன்கள்
நாலு மூலை விளையாட்டு

thumb|200px|மூலையைத் தொடுபவர்
**நாலு மூலை விளையாட்டு** ஒரு உள்ளரங்க விளையாட்டு. வீட்டுக் கூடத்தில் விளையாடப்படும். சிறுவர் சிறுமியர் விளையாடுவர்.

கூடத்தின் மூலையைத் தொட்டுக்கொண்டு நிற்கும்போது தொடக்கூடாது என முறை வைத்துக்கொண்டு விளையாடுவார்கள். 
இந்த விளையாட்டுக்குக் குறைந்தது மூன்று பேராவது வேண்டும். ஒருவர் தொடுபவர். ஏனையோர் ஓடுபவர். 

ஒருவர் தொடப்பட்டதும் அவர் தொடுபவராக மாறி விளையாட்டு தொடரும்.

ஓடும்போது பாடப்படும் பாடல்
:என் தலைக்கு எண்ணெய் ஊற்று
:எருமை மாட்டுக்குப் புல்லைப் போடு

## இவற்றையும் பார்க்கவும்
*தமிழர் விளையாட்டுகள் (அண்மைய காலம்)

## கருவிநூல்
*கி. ராஜநாராயணன், வட்டார வழக்குச்சொல் அகராதி, ராஜபவனம் இடைச்செவல் வெளியீடு, 1982

பகுப்பு:சிறுவர் விளையாட்டுகள்
பகுப்பு:தமிழர் விளையாட்டுகள்
சங்கீத கலாநிதி விருது

கருநாடக இசை வல்லுநர் ஒருவரை, ஆண்டுதோறும் தெரிவுசெய்து அவருக்கு **சங்கீத கலாநிதி**  எனும் விருதினை சென்னை மியூசிக் அகாதெமி வழங்கிச் சிறப்பிக்கிறது. *சங்கீத* என்பதற்கு *இசை* எனவும், *கலாநிதி* என்பதற்கு *கலையின் பெருஞ்செல்வம் (புதையல்)* எனவும் பொருள்.  ஆக, *சங்கீத கலாநிதி* என்பதற்கு **'கருநாடக இசைக் கலையின் பெருஞ்செல்வம்**' என்பது பொருள். கருநாடக இசையுலகில் மிக உயர்ந்த விருதாக இவ்விருது அனைவராலும் கருதப்படுகிறது.

## சங்கீத கலாநிதி விருது பெற்ற இசைக்கலைஞர்களின் பட்டியல்
1929 ஆம் ஆண்டு முதல் இவ்விருதினைப் பெற்ற இசைக்கலைஞர்களின் பட்டியல் இங்கு தரப்பட்டுள்ளது.

## மேற்கோள்கள்

பகுப்பு:கருநாடக இசை
பகுப்பு:இசை விருதுகள்
பகுப்பு:இந்திய விருதுகள்
நான் வளர்த்த நாய்க்குட்டி

**நான் வளர்த்த நாய்க்குட்டி** ஒரு பாப்பா விளையாட்டு. 

குழந்தையைக் கக்கத்தில் தூக்கிக்கொண்டு தாய் நிற்பார். குழந்தையின் கன்னத்தைச் செல்லமாகக் கிள்ளிப் பாட்டுப் பாடுவார். 

:யார் வளர்த்த நாய்க்குட்டி 
:நான் வளர்த்த நாய்க்குட்டி 
:தொட்டுப்பாரு கார்ப்போம் என்பார். 

அருகில் உள்ளவர் குழந்தையைச் செல்லமாக அடிப்பர். மீண்டும் மீண்டும் பாடி அடிக்கும்போது குழந்தை சிணுங்கும். அழும். பின் தேற்றுவர். இது ஒரு வேடிக்கை விளையாட்டு.

## குழந்தையைச் சுமந்து சீராட்டல்

File:Baby carrying Tamil Nadu state, India 3.jpg
File:Baby carrying Tamil Nadu state, India 2.jpg
File:Baby carrying Tamil Nadu state, India 1.jpg


## இவற்றையும் பார்க்கவும்
*தமிழர் விளையாட்டுகள் (அண்மைய காலம்)

## கருவிநூல்
*கி. ராஜநாராயணன், *வட்டார வழக்குச்சொல் அகராதி*, ராஜபவனம், இடைச்செவல் வெளியீடு, 1982

பகுப்பு:தமிழர் விளையாட்டுகள்
பகுப்பு:சிறுவர் விளையாட்டுகள்
சூரிய வெப்ப ஆற்றல்

**சூரிய வெப்ப ஆற்றல்** என்பது சூரிய ஒளியைப் பயன்படுத்தி வெப்ப ஆற்றலை உருவாக்கும் செயலாகும். இந்த செயலின்போது சூரிய ஒளியை உறிஞ்சியும் குவித்தும் வெப்ப ஆற்றல் உருவாகிறது. சூரிய வெப்ப ஆற்றல் பல பயன்பாடுகளைக் கொண்டிருந்தாலும், பொதுவாக சமையலுக்கும் மின் உற்பத்திக்கும் பயன்படுகிறது.

சூரிய வெப்ப ஆற்றல் பயன்பாடு மூன்று வகைப்படும். அவை குறைந்த, நடுத்தர அல்லது உயர் வெப்பநிலை சூரிய வெப்ப ஆற்றல் மாற்றல் முறைகளாகும். குறைந்த வெப்பநிலை வகையில் தட்டை வடிவ சூரிய வெப்ப ஆற்றல் மாற்றி பயன்படுகிறது. இது நீச்சல் குளங்களை சூடேற்றப் பயன்படுகிறது. நடுத்தர வெப்பநிலை சூரிய வெப்ப ஆற்றல் மாற்றி நீரைச் சூடேற்றவும் சமைப்பதற்கும் பயன்படுகிறது. உயர் வெப்பநிலை சூரிய வெப்ப ஆற்றல் மாற்றி மின்சாரம் தயாரிக்கப் பயன்படுகிறது. இந்த வகையில் சூரியக் கதிர்கள் ஒரு புள்ளியில் குவிக்கப்படுகின்றன.

## மேற்கோள்கள்

பகுப்பு:புதுப்பிக்கத்தக்க ஆற்றல்
பகுப்பு:மாற்று ஆற்றல்
இடிச்சபுளி செல்வராசு

**இடிச்சபுளி செல்வராசு** அல்லது **இடிச்சபுளி செல்வராஜ்** (இறப்பு: சனவரி 30, 2012, அகவை: 72) தமிழ்த் திரைப்பட உலகில் நகைச்சுவை நடிகராக நூற்றுக்கும் கூடுதலான திரைப்படங்களில் நடித்தவர். எம்.ஜி.ஆர், சிவாஜி கணேசன், கமலஹாசன், ரஜினிகாந்த் போன்ற முன்னணி நடிகர்களுடன் நடித்துள்ளார். *சின்ன வாத்தியார்* என்ற திரைப்படத்தில் கவுண்டமணி, செந்திலுடன் நடித்துள்ளார். மற்றொரு நகைச்சுவை நடிகரான பாண்டுவின் அண்ணன் ஆவார். எம்.ஜி.ஆரின் *[[இதயக்கனி]]* மற்றும் *[[உலகம் சுற்றும் வாலிபன்]]* திரைப்படங்களுக்கு உதவி இயக்குநராகவும் பணியாற்றி உள்ளார்.

இவருக்கு செல்லம் என்ற மனைவியும் வசந்தி என்ற மகளும் உள்ளனர். 2012 சனவரி 30 அன்று காலமானார்.

## திரைப்படங்கள்
*இது முழுமையான திரைப்படப் பட்டியல் அல்ல. இப்படியலை மேம்படுத்த நீங்கள் விக்கிப்பீடியாவிற்கு உதவலாம்*

### 1960களில்

### 1970களில்

### 1980களில்

### 1990களில்

### 2000

### பின்னணிக் குரல் கலைஞராக

## மேற்கோள்கள்

## வெளி இணைப்புகள்
* 

பகுப்பு:1939 பிறப்புகள்
பகுப்பு:2012 இறப்புகள்
பகுப்பு:தமிழ்த் திரைப்பட நகைச்சுவை நடிகர்கள்
கலாநிதி

**கலாநிதி** என்ற தலைப்பில் உள்ள கட்டுரைகள்:

* கலாநிதிப் பட்டம், இலங்கையில் முனைவர் பட்டம்
* சங்கீத கலாநிதி, விருது
* கலாநிதி (இதழ்)
* வைத்திய கலாநிதி (இதழ்)

;நபர்கள்
* கலாநிதி மாறன்
5 (எண்)

**ஐந்து** () (ஆங்கிலம்: *Five*) என்பது தமிழ் எண்களில் ௫ என்பதைக் குறிக்கும் இந்து-அராபிய எண்ணாகும். ஐந்து என்பது நான்குக்கும் ஆறுக்கும் இடைப்பட்ட இயற்கை எண்ணாகும்.
thumb|தமிழ் எண் ஐந்து

## காரணிகள்
ஐந்தின் நேர்க் காரணிகள் 1, 5 என்பனவாகும்.

## இயல்புகள்
* ஐந்து ஓர் ஒற்றை எண்ணாகும்.
* ஐந்தை இரண்டு வர்க்கங்களின் கூட்டுத் தொகையாக எழுதலாம்.
:5 = 1^2 + 2^2
* ஐந்தானது ஐந்தாவது பிபனாச்சி எண் ஆகும்.
* ஐந்தானது மூன்றாவது கேடலான் எண் ஆகும்.
* ஐந்தானது மூன்றாவது பெல் எண்ணாகும்.
* ஐந்தானது நான்காவது ஆய்லர் எண்ணாகும்.
* ஐந்து ஒரு சோஃவி ஜெர்மேன் முதன்மை எண் ஆகும். ஏனெனில், 2 \times 5 + 1 = 11 என்பதும் ஒரு முதன்மை எண்ணாகும்.
* ஐந்து ஒரு வில்சன் முதன்மை எண்ணாகும். ஏனெனில் 5^2ஆனது (5 - 1)! + 1ஐப் பிரிக்கக்கூடியது.
* நேர்விளிம்பையும் கவராயத்தையும் பயன்படுத்தி ஓர் ஒழுங்கான ஐங்கோணியை உருவாக்கலாம்.
* பைதகரசின் மும்மைகளில் செம்பக்கத்திற்கான மிகச் சிறிய பெறுமானம் ஐந்து ஆகும். 5^2 = 3^2 + 4^2

## மேற்கோள்கள்

பகுப்பு:எண்கள்
பகுப்பு:முழு எண்கள்
நிலாக் குப்பல்

**நிலாக் குப்பல்** விளையாட்டு நிலா வெளிச்சத்தில் விளையாடப்படும். இதனை சிறுவர் சிறுமியர் விளையாடுவர். 

## ஆடும் முறை
தெருவில் மண்குவியல் வைத்து உப்பு என்பர். இரண்டு அணியினர் இருவேறு பக்கம் சென்று சில பல உப்பு வைப்பர். பின் உத்தி இடத்தில் மீண்டும் கூடுவர். திசைமாறிச் சென்று எதிர் அணியினர் வைத்த உப்புக் குவியல்களை அழிப்பர். <

அழிக்கும்போது பின்வரும் பாட்டுப் பாடுவர்.
:வயிறு நிரம்பிவிட்டதா
:நிறம்பவில்லை

எல்லா உப்பும் அழிக்கப்படும்வரையில் மீண்டும் மீண்டும் இந்த வினா-விடை நிகழும். அழித்து முடிந்ததும் வயிறு நிரம்பிவிட்டது என்பர்.

மீண்டும் கூடுவர். இரு அணியினரும் சேர்ந்து சென்று அழிக்கப்படாத உப்புக் குவியல்களை எண்ணிப்பார்ப்பர். யார் வைத்த உப்பில் அழிக்கப்படாத குவியல் அதிகமாக எஞ்சியுள்ளதோ அந்த அணியினர் வென்றதாகத் தீர்மானிக்கப்படும்.

## இவற்றையும் பார்க்கவும்
*தமிழர் விளையாட்டுகள் (அண்மைய காலம்)

## கருவிநூல்
*ஞா. தேவநேயப் பாவாணர், *தமிழர் விளையாட்டுக்கள்*, சைவ சித்தாந்த நூற்பதிப்புக் கழக வெளியீடு, 1954

பகுப்பு:சிறுவர் விளையாட்டுகள்
பகுப்பு:தமிழர் விளையாட்டுகள்
நிலாப்பூச்சி

**நிலாப்பூச்சி** நிலா வெளிச்சத்தில் விளையாடும் விளையாட்டு. 

நிலா வெளிச்சத்தில் ஆள்-நிழல் விழும். அந்த நிழலை நிலாப்பூச்சி என்பர். அந்த நிழலில் நிற்பவரைத் தொடுதல் இந்த விளையாட்டு. ஒருவர் தொடுபவர். ஏனையோர் தொடப்படாமல் இருக்க நிலா வெளிச்சத்தில் நிற்கவேண்டும். தொடுபவருக்கு உதவி செய்ய ஒருவர் மற்றொருவர் மீது நிழல் விழும்படி வந்து நின்று உதவுவார். நிழலில் நிற்கும்போது தொடப்பட்டால், தொடப்பட்டவர் தொடுபவராகி ஆட்டம் தொடரும்.

## இவற்றையும் பார்க்கவும்
*தமிழர் விளையாட்டுகள் (அண்மைய காலம்)

## கருவிநூல்
*ஞா. தேவநேயப் பாவாணர், *தமிழர் விளையாட்டுக்கள்*, சைவ சித்தாந்த நூற்பதிப்புக் கழக வெளியீடு, 1954

பகுப்பு:சிறுவர் விளையாட்டுகள்
பகுப்பு:தமிழர் விளையாட்டுகள்
புதியபரிதி

**புதியபரிதி** (பி. ஜூன் 3, 1992) ஒரு தமிழ்க் கவிஞர். தனது 16 வது வயதில் முதல் கவிதை நூலான "தமிழ் என் காதலி" வெளியிட்டார். இதுவரை மூன்று பதிப்புகளை கண்டுள்ள அந்நூல் தமிழக அரசின் நூலக ஆணையமும் பெற்றுள்ளது. அவரது இரண்டாவது கவிதைத் தொகுதியான "கவிதைக் கனவு" கடந்த ஆண்டு வெளி வந்துள்ளது. தற்போது சென்னையில் பொறியியல் மூன்றாம் ஆண்டு படிக்கும் இவர் "நல்லதோர் வீணை" என்றொரு மாணவருக்கான சிற்றிதழை நடத்தி வருகிறார்.

## மேற்கோள்கள்
*கன்னிமாரா நூலகத்தில் தமிழ் என் காதலி நூல்

பகுப்பு:தமிழகக் கவிஞர்கள்
பகுப்பு:1992 பிறப்புகள்
பகுப்பு:வாழும் மக்கள்
நீரில் தொடல்

**நீரில் தொடல்** ஒரு நீர் விளையாட்டு. இதில் சிறுவர் பெரியவர் அனைவரும் கலந்துகொள்வர். எனினும் இது ஆண்பாலார் விளையாட்டு. 

குளம், குட்டை போன்ற இடங்களில் இது விளையாடப்படும். நீரின் ஆழத்திற்கு ஏற்ப நீரில் நடந்தும், ஓடியும், நீந்தியும் இது விளையாடப்படும். தொடப்பட்டவர் தொடுபவராகி விளையாட்டு கை மாறும்.

## இவற்றையும் பார்க்கவும்
*தமிழர் விளையாட்டுகள் (அண்மைய காலம்)

## கருவிநூல்
*ஞா. தேவநேயப் பாவாணர், *தமிழர் விளையாட்டுக்கள்*, சைவ சித்தாந்த நூற்பதிப்புக் கழகம் வெளியீடு, 1954

பகுப்பு:தமிழர் விளையாட்டுகள்
பகுப்பு:சிறுவர் விளையாட்டுகள்
6 (எண்)

**ஆறு** (ஆங்கிலம்: *Six*) என்பது தமிழ் எண்களில் **௬** என்பதைக் குறிக்கும் இந்து-அராபிய எண்ணாகும். ஆறு என்பது ஐந்துக்கும் ஏழுக்கும் இடைப்பட்ட இயற்கை எண்ணாகும்.
thumb|தமிழ் எண் ஆறு

## காரணிகள்
ஆறின் நேர்க் காரணிகள் 1, 2, 3, 6 என்பனவாகும்.

## இயல்புகள்
* ஆறு ஓர் இரட்டை எண்ணாகும்.
* ஆறை 6 = 1^2 + 1^2 + 2^2 என மூன்று வர்க்கங்களின் கூட்டுத் தொகையாக எழுத முடியும்.
* 6 = 3!
* ஆறானது மூன்றாவது முக்கோண எண்ணாகும்.
* 6 = 2^{2-1} (2^2 - 1) என்பது ஒரு பூரண எண்ணாகும்.
* நேர்விளிம்பையும் கவராயத்தையும் பயன்படுத்தி ஓர் ஒழுங்கான அறுகோணியை உருவாக்கலாம்.
* ஆறு என்பது முதல் மூன்று நேர் நிறை எண்களின் பொது மடங்குகளுள் சிறியது ஆகும்.

## மேற்கோள்கள்

பகுப்பு:எண்கள்
பகுப்பு:முழு எண்கள்
டத்தோ ஸ்ரீ

மலேசியாவில் வழங்கப்படும் **டத்தோ ஸ்ரீ** விருதுகளில் இரு வகைகள் உள்ளன.  டத்தோ ஸ்ரீ (மலாய்: *Dato' Sri* அல்லது *Dato' Seri*) என்பது முதலாம் வகை.  **டத்துக் ஸ்ரீ** (மலாய்: *Datuk Seri*) என்பது இரண்டாம் வகை. ஆனால், இந்த இரண்டு விருதுகளையும் டத்தோ ஸ்ரீ என்றே பொதுவாக அழைக்கின்றனர். மலேசியாவின் பேரரசரும் மாநில சுல்தான்களும் டத்துக் ஸ்ரீ, டத்தோ ஸ்ரீ விருதுகளை வழங்குகின்றனர். மலேசிய ஆளுநர்களால் வழங்கப்படும் மிக உயரிய விருதுகளில் டத்துக் ஸ்ரீ, டத்தோ ஸ்ரீ விருதுகளும் ஒன்றாகும். மலேசியாவிற்கு அரிய சேவைகள் ஆற்றியவர்களைப் பாராட்டும் வகையில் இந்த விருதுகள் வழங்கப்படுகின்றன.

### டத்தோ ஸ்ரீ விருது

டத்தோ ஸ்ரீ விருது (மலாய்:*Dato' Sri* அல்லது *Dato' Seri*) என்பது மிக உயரிய விருதுகளில் ஒன்றாகும். இந்த விருது, துன் விருதிற்கு அடுத்த நிலையில் வரும் விருதாகும். டான் ஸ்ரீ விருதிற்கு இணையான விருது. இந்த விருதைப் பெற்றவரின் மனைவியை டத்தின் ஸ்ரீ (மலாய்:*Datin Sri)* என்று அழைப்பார்கள். மலேசியாவின் பிரதமர் டத்தோ ஸ்ரீ நஜீப் துன் ரசாக்கிற்கு இந்த விருது வழங்கப்பட்டுள்ளது. மலேசியாவின் முன்னாள் பிரதமர்களான மகாதீர் முகமது, அப்துல்லா அகமது படாவி போன்றவர்களுக்கு, அவர்கள் பிரதமர்களாக இருந்தபோதே டத்தோ ஸ்ரீ விருது வழங்கப்பட்டது. இவர்கள் பிரதமர் பதவியில் இருந்து விலகியதும், அவர்களுக்கு நாட்டின் ஆக உயரிய துன் விருது வழங்கிக் கௌரவிக்கப்பட்டது.

மலேசிய இந்தியர் காங்கிரஸின் முன்னாள் தலைவர் டத்தோ ஸ்ரீ ச. சாமிவேலுவிற்கு இந்த டத்தோ ஸ்ரீ விருது வழங்கப்பட்டுள்ளது. இப்போதைய மலேசிய மனித ஆள்பலத் துறை அமைச்சர் எஸ். சுப்பிரமணியத்திற்கு டத்துக் ஸ்ரீ விருது வழங்கப்பட்டிருக்கிறது.

### ஸ்ரீ பாதுக்கா மக்கோத்தா சிலாங்கூர் விருது
டத்தோ ஸ்ரீ விருது என்பது ஒரு மாநிலத்தின் மிக உயர்ந்த விருதாகக் கருதப்படுவதால் அந்த விருதை வழங்குவதிலும் சில கட்டுப்பாடுகள் உள்ளன. சிலாங்கூர் மாநிலத்தைப் பொருத்த வரையில் ‘ஸ்ரீ பாதுக்கா மக்கோத்தா சிலாங்கூர்’ எனும் *Seri Paduka Mahkota Selangor (SPMS)* விருது ஓர் ஆண்டில் இருவருக்கு மட்டுமே வழங்கப்படுகிறது.

சிலாங்கூர் மாநிலத்தில் உயிரோடு வாழ்பவர்களில் 40 பேர் மட்டுமே இந்த விருதைப் பெற்று இருக்க முடியும் என்றும் வரையறுக்கப்பட்டுள்ளது. இந்த விருதைப் பெற்ற பெண்களை ‘டத்தின் பாதுக்கா ஸ்ரீ’  (மலாய்:*Datin Paduka Seri)* என்று அழைக்கின்றனர். 1998ஆம் ஆண்டிற்கு முன்னால் ‘டத்தின் பாதுக்கா’  (மலாய்:*Datin Paduka*) என்று அழைத்தனர். 23 டிசம்பர் 1998-இல் மாற்றம் செய்யப்பட்டது.

சிலாங்கூர் மாநில வரலாற்றில் ‘ஸ்ரீ பாதுக்கா மக்கோத்தா சிலாங்கூர்’ விருதை, ஏனைய இனத்தினர் பலர் பெற்றிருந்தாலும் இதுவரை தமிழர்களில் இருவர் மட்டுமே பெற்றுள்ளனர். முன்னாள் ம.இ.கா. தலைவரும், அமைச்சருமான டான் ஸ்ரீ வி. மாணிக்கவாசகம், முன்னாள் மலேசியக் கடற்படைத் தளபதி டான் ஸ்ரீ கே. தனபாலசிங்கம்ஆகிய இருவர் மட்டுமே பெற்றுள்ளனர். நெகிரி செம்பிலான் மாநிலத்தில் *Dato' Sri Utama* எனும் டத்தோ ஸ்ரீ விருது வழங்கப்படுகிறது.

### டத்துக் ஸ்ரீ விருது

டத்துக் ஸ்ரீ விருது (மலாய்:*Datuk Seri*) மலேசியாவில் மிக முக்கியமான விருதுகளில் ஒன்றாகக் கருதப்படுகிறது. மலேசிய மாநில சுல்தான்கள், மலாக்கா, பினாங்கு, சபா, சரவாக் மாநில ஆளுநர்கள் இந்த டத்துக் ஸ்ரீ விருதை வழங்குகின்றனர். 

## மேற்கோள்கள்

பகுப்பு:மலேசியாவில் அரசியல்
பகுப்பு:மலேசிய விருதுகள்
சுண்ணாம்புக்கலவை

**சுண்ணாம்புக்கலவை**, சாந்து அல்லது பாரிசு சாந்து (*Plaster of Paris*) என்றும் அழைக்கப்படுகிறது. இது சுவர்கள் மற்றும் கூரையில் பயன்படுத்தப்படும் ஒரு கட்டட பொருள் ஆகும். இது உலர்ந்த ஜிப்சம் பொடியாகும். இது நீருடன் சேர்க்கப்பட்டு கூழ்மமாக மாற்றப்பட்டு உபயோகிக்கப்படுகிறது. நீருடன் சேர்க்கப்படும் பொழுது வெப்பத்தை வெளியிட்டு பின் உறுதி அடைகிறது. இது திட வடிவம் அடைந்தபின்னும் மென்மையாக இருப்பதனால் இறுதி உருவேற்றலில் பயன்படுகிறது.

## மேற்கோள்கள்
  

பகுப்பு:கட்டிடப் பொருட்கள்
ஊதுலை

right|250px|thumb|ஊதுலை
**ஊதுலை** (*Blast furnace*) ஒரு உலோகவியல் உலைக்களம் ஆகும். இது கனிமங்களை உருக்கி தொழிற்சாலை உலோகங்களை உற்பத்தி செய்யப்பயன்படுகிறது. பொதுவாக இரும்பு உற்பத்தியில் அதிகமாக பயன்படுகிறது.

[thumb|right|250px|'''ஊதுலை வரைபடம்'''<br />1. [Hot blast from Cowper stoves 2. Melting zone (*bosh*)3. Reduction zone of ferrous oxide (*barrel*) 4. Reduction zone of ferric oxide (*stack*) 5. Pre-heating zone (*throat*)6. Feed of ore, limestone, and coke 7. Exhaust gases 8. Column of ore, coke and limestone 9. Removal of slag 10. Tapping of molten pig iron 11. Collection of waste gases]]ஊதுலையின் மேலிருந்து கனிமம், எரிபொருள் மற்றும் இளக்கி தொடர்ந்து செலுத்தப்படுகிறது. அப்பொழுது  கீழிருந்து காற்று, சில சமயம் ஆக்சிசன் செலுத்தப்படுவதால் உலையின் தொடர் வேதி வினை ஏற்படுகிறது. தொடர் வினையினால்  கனிமம் உலோகமாக மாற்றம் அடைந்து உலையின் கீழ் பகுதியை அடைகிறது. இறுதியில் உருகிய உலோகம் மற்றும் கசடு பெறப்படுகிறது. இது கீழ் கதவு வழியாக வெளியேற்றப்படுகிறது. அனற் காற்று மேல்வழியாக வெளியேற்றப்படுகிறது.

## மேற்கோள்கள்

பகுப்பு:உலோகவியல்
பகுப்பு:இரும்பு உற்பத்தி
பகுப்பு:உலைக்களம்
பகுப்பு:சீனக் கண்டுபிடிப்புக்கள்
அவாயித் தீவுகள்

**அவாயித் தீவுகள்** (ஃகவாயித் தீவுகள், ஹவாய்த் தீவுகள்; அவாயி மொழியில் *மொக்குப்புனி ஒ அவாயி*) என்பன வடக்கு பசிபிக் கடலில் உள்ள எட்டுத் பெரிய தீவுகளும், மிகப்பல சிறு நிலத்திட்டுகளும் கொண்ட ஒரு தீவுக்கூட்டம். இத் தீவுக் கூட்டம் ஏறத்தாழ 2,400 கி.மீ நீளம் உடையது. இத்தீவுக் கூட்டங்களில், மிடுவே குறுந்தீவுக்கூட்டம் (Midway atoll) எனப்படும் பகுதி தவிர மற்றவை ஐக்கிய அமெரிக்காவின் அவாயி என்றழைக்கப்படும் ஒரு மாநிலம். ஒரு காலத்தில் இதனை சாண்டுவிச் தீவுகள் (Sandwich Islands) என்று அழைத்தார்கள். அவாயித் தீவுகள் வட அமெரிக்கக் கண்டத்தில் இருந்து ஏறத்தாழ 1860 மைல் (2993 கி.மீ) தொலைவில் உள்ளது.

## தீவுகளும் பவளப்பாறைகளும்

மீகாமன் சேம்சு குக் இந்தத் தீவுகளுக்கு சனவரி 18, 1778 இல் வருகை தந்தார், அப்பொழுது அவருடைய முன்னாள் முதலளித்து ஊக்குநராக இருந்த சாண்டுவிச்சின் நான்காவது ஏர்ல் ஆக  இருந்த சான் மாண்டேகு (John Montagu, 4th Earl of Sandwich) அவர்களின் நினைவாக சாண்டுவிச்சுத் தீவுகள் என்று பெயரிட்டார்  

அவாயித் தீவுகளின் மொத்த நிலப்பரப்பு  16,636.5 சதுர கி,மீ ( 6,423.4 சதுர மைல்)  மிடுவே கடற்திட்டு வரிசை (Midway atoll) என்னும் பகுதி தவிர, மற்றவை ஐக்கிய அமெரிக்காவின் 50 ஆவது மாநிலமாக அவாயி மாநிலம் என்னும் பெயரில் ஆகத்து 21, 1959 இல் இணைந்தது.

### முதன்மையான தீவுகள்

முக்கியமான எட்டுத் தீவுகளை மட்டுமே இங்கே குறிக்கப்பெற்றுள்ளன. இவை அவாயி விண்டுவர்டுத் தீவுகள் ( Hawaiian Windward Islands)  என்றும் அழைக்கப்பெறுகின்றன. கஃகோ ஒலாவே (Kahoolawe) என்னும் தீவைத் தவிர மற்ற தீவுகளில் மக்கள் வாழ்கின்றனர்.

### சிறிய தீவுகளும், கடற்திட்டுகளும், பவழப் பாறைகளும்

*மொக்குமானா அல்லது நிஃகோவா (Nihoa, Mokumana)
*மொக்குமானாமானா (நெக்கர் தீவு (Necker, Mokumanamana)
*கானேமிலோஃகாயி அல்லது பிரான்சிய பிரிகேட்டு சோல்சு (French Frigate Shoals, Kānemilohai)
*புகாஃகோனு அல்லது கார்டனர் பின்னாக்கில்சு (Gardner Pinnacles, Pūhāhonu)
*நாலுக்க்காக்கலா அல்லது மாரோ பவழப் பாறை (Maro Reef, Nalukākala)
*அவுவோ அல்லது லேசான் (Laysan, Kauō)
*பாப்பா ஆப்பொஃகோ அல்லது லிசியான்சிக்கித் தீவு  (Lisianski Island, Papaāpoho)
*ஃகோலோய்க்குவானா அல்லது பெர்லும் க்ஃஎம்சும் கடற்த்திட்டுகள் (Pearl and Hermes Atoll, Holoikauaua)
*பிஃகேமானு அல்லது மிடுவே கடற்திட்டு வரிசை (Midway Atoll
*[மொக்குபாப்பா (Kure Atoll, Mokupāpapa)

### அலை சறுக்கு
இந்த தீவின் பழங்குடி இன மக்களின் பாரம்பரிய விளையாட்டான அலைச்சறுக்கு (Surfing) விளையாட்டு உலகம் முழுவதும் பரவியுள்ளது. 

## மேற்கோள்களும் அடிக்குறிப்புகளும்


பகுப்பு:ஐக்கிய அமெரிக்க மாநிலங்கள்
பகுப்பு:ஹவாய்
எதிர் இணைகரம்

வடிவவியலில் **எதிர் இணைகரம்** (*antiparallelogram*, *contraparallelogram*, *crossed parallelogram*) என்பது  ஒரு நாற்கரம். இந்த நாற்கரத்தில் இணைகரத்தைப் போல அடுத்தடுத்து அமையாத இரண்டு சோடி பக்கங்கள் சர்வசமமாக இருக்கும். ஆனால் இணைகரம் போலில்லாமல், இரண்டு எதிர்ப் பக்கங்கள் ஒன்றையொன்று வெட்டிக்கொள்ளும்.

## பண்புகள்

ஒவ்வொரு எதிர் இணைகரத்திற்கும் அதன் சந்திப்புப் புள்ளி வழியாக செல்லும் ஒரு சமச்சீர் அச்சு உண்டு. இச்சமச்சீர்த்தன்மையினால் இதற்கு இரண்டு சமகோணங்களும் இரண்டு சோடி சமபக்கங்களும் உள்ளன.  பட்டங்கள், இருசமபக்க சரிவகம், எதிர் இணைகரம் மூன்றும் சேர்ந்து ஒரு சமச்சீர் அச்சுடைய நாற்கரங்களின் அடிப்படைத் தொகுதிகளுள் ஒன்றாக அமையும். ஓர் எதிர் இணைகரத்தின் குவிவு மேற்பரப்பு (convex hull) ஒரு இருசமபக்க சரிவகமாகும். ஒரு இருசமபக்க சரிவகத்தின் இணையில்லா பக்கங்கள் மற்றும் மூலைவிட்டங்கள் ஓர் எதிர் இணைகரத்தை அமைக்கும். 

ஒவ்வொரு எதிர் இணைகரமும் ஒரு வட்ட நாற்கரமாக அமையும். அதாவது அதன் நான்கு உச்சிகளும் ஒரே வட்டத்தின் மேல் அமையும்.

## மேற்கோள்கள்

பகுப்பு:நாற்கரங்களின் வகைகள்
அப்துலாயே வாடே

**அப்துலாயே வாடே ** (Abdoulaye Wade, பிறப்பு  மே 29, 1926) செனிகலின் மூன்றாவதும் தற்போதையுமான குடியரசுத் தலைவராவார். 2000ஆம் ஆண்டு முதல் பதவியில் தொடர்ந்து உள்ளார். செனகலின் மக்களாட்சி கட்சியின் (PDS) முதன்மைச் செயலாளராகவும் விளங்கும் வாடே 1974ஆம் ஆண்டில் கட்சி நிறுவப்பட்டதிலிருந்து கட்சித்தலைமை ஏற்றுள்ளார். நெடுங்காலம் எதிர்க்கட்சித்தலைவராக விளங்கிய வாடே 1978 முதல் நான்கு முறை குடியரசுத்தலைவர் தேர்தலில் போட்டியிட்டு  2000ஆம் ஆண்டில் தேர்ந்தெடுக்கப்பட்டார்.
மூன்றாவது பதவிக்காலத்திற்கு மீண்டும் போட்டியிடத் தீர்மானித்திருக்கும் இவருக்கு எதிராக எதிர்ப்புப் போராட்டங்கள் எழுந்துள்ளன

## மேற்கோள்கள்


பகுப்பு:செனிகலின் அரசியல்வாதிகள்
பகுப்பு:1926 பிறப்புகள்
பகுப்பு:வாழும் மக்கள்
உயரமானி

right|thumb|மூன்று குறிமுள் கொண்ட விமானத்தில் பயன்படும் உயரமானி. இது 10,180 அடி உயரநிலையை காட்டுகிறது.
**உயரமானி** (*Altimeter*) உயரத்தை அளக்க பயன்படும் கருவி ஆகும். இது ஒரு குறிப்பிட்ட அளவை மையமாகக் கொண்டு உயரத்தையும் ஆழத்தையும் கணக்கிடுகிறது. உயரமானி பயன்பாடும் பயன்படுத்தப்படும் முறையைப் பொருத்தும் பல வகைப்படுகிறது.

## மேற்கோள்கள்

## வகைகள்
# அழுத்தம் உயரமானி
# மீயொலி உயரமானி
# தொலைக்கண்டுணர்வி உயரமானி

பகுப்பு:அளவிடும் கருவிகள்
பகுப்பு:கருவிகள்
பட்டம் (பக்கவழி நெறிப்படுத்துதல்)

பட்டம் என்ற பெயரில் பின்வரும் கட்டுரைகள் உள்ளன:

* பட்டம் (விளையாட்டு)
* பட்டம் (கல்வி)
* பட்டம் (வடிவவியல்)
கொனாக்ரி

**கொனாக்ரி** (, சோசோ:**), கினி நாட்டின் தலைநகரமும் மிகப்பெரிய நகரமும் ஆகும். அத்திலாந்திக் சமுத்திரக் கரையிலுள்ள துறைமுக நகரமான இது நாட்டின் பொருளாதார, நிதி மற்றும் கலாச்சார மையமாகத் திகழ்கின்றது. 2009 இல் இதன் மக்கட்தொகை 1,548,500 ஆகும். ஏறத்தாழ கினி நாட்டின் மக்கட்தொகையின் காற்பங்கு இந்நகரிலேயே வசிக்கின்றனர்.

## மேற்கோள்கள்


பகுப்பு:ஆப்பிரிக்கத் தலைநகரங்கள்
பகுப்பு:கினி
4 (எண்)

**நான்கு** (ஆங்கிலம்: *Four; பேச்சு வழக்கு:* **நாலு**) என்பது தமிழ் எண்களில் ௪ என்பதைக் குறிக்கும் இந்து-அராபிய எண். நான்கு என்பது மூன்றுக்கும் ஐந்துக்கும் இடைப்பட்ட இயற்கை எண்ணாகும்.
thumb|தமிழ் எண் நான்கு

## காரணிகள்
நான்கின் நேர்க் காரணிகள் 1, 2, 4 என்பனவாகும்.

## இயல்புகள்
* நான்கு ஓர் இரட்டை எண்ணாகும்.
* 4 = 2^2 என்பது ஒரு நிறை வர்க்க எண்ணாகும்.
* நான்கு என்பது மூன்றாவது லூகாஸ் எண்ணாகும்.
* நேர்விளிம்பையும் கவராயத்தையும் பயன்படுத்தி ஒரு சதுரத்தை உருவாக்கலாம்.
* 4 = 11_3 ஆகவே, நான்கை அடி இரண்டில் எழுதும்போது ஒரே எண் மீண்டும் தொடர்ந்து வருகிறது.

## மேற்கோள்கள்

பகுப்பு:எண்கள்
பகுப்பு:முழு எண்கள்
மார்கழி இசை விழா (சென்னை)

இந்திய மாநிலமான தமிழ்நாட்டின் தலைநகர் சென்னையில் ஒவ்வொரு ஆண்டும் மார்கழி மாதம் தொடங்கி டிசம்பர் மாதம் முழுதும் கருநாடக இசைக் கச்சேரிகள் நடத்தப்படுகின்றன. இவ்விதம் நடக்கும் இசை விழாவே **டிசம்பர் இசை விழா** அல்லது **மார்கழி இசைவிழா** என்றழைக்கப்படுகிறது. இவ்விழா நடக்கும் இப்பருவம், *டிசம்பர் சீசன்* எனப் பரவலாக சொல்லப்படுகிறது. *மெட்ராஸ் மியூசிக் சீசன்* என்றும் அக்காலம் முதற்கொண்டு சொல்லப்பட்டு வருகிறது. இந்தியாவின் பல்வேறு பகுதிகளிலிருந்து மட்டுமல்லாது வெளிநாடுகளிலிருந்தும், கலைஞர்கள் மற்றும் நேயர்கள் பெருமளவில் இவ்விழாவில் கலந்து கொள்கிறார்கள்.

## வரலாறு
1927 ஆம் ஆண்டு மியூசிக் அகாதெமி தொடங்கப்பட்டதைக் குறிக்கும் முகமாக இசை விழா கொண்டாடப்பட்டது. ஒரு மாத காலம் நீடிக்கும் இந்த விழாவில் கச்சேரிகள், ஹரி கதைகள், செயல் விளக்கத்துடன்கூடிய இசை விரிவுரைகள், விருது மற்றும் பட்டம் வழங்குதல் போன்றவை பாரம்பரியமாக நிகழ்த்தப்படுகின்றன. காலப்போக்கில் நடனம் மற்றும் நாடகங்களும் இவ்விழாவில் இடம்பெற்றன.

## சிறப்பு
டிசம்பர் இசை விழா, தற்போது பெரிய அளவில் வளர்ச்சியுற்று உலகின் மிகப்பெரிய கலை விழாவாக விளங்குகிறது. ஒரு புள்ளி விவரம்: 
டிசம்பர் 2004 - ஜனவரி 2005 பருவத்தில் 1200 கலை நிகழ்ச்சிகள், 600 கலைஞர்களால் நிகழ்த்தப்பட்டன. 
700 - வாய்ப்பாட்டு நிகழ்ச்சிகள்  
250 - இசைக்கருவி நிகழ்ச்சிகள் 
200 - நடன நிகழ்ச்சிகள் 
50 - நாடகம் மற்றும் பிற நிகழ்ச்சிகள் 

## கலை மன்றங்களின் பட்டியல்
நிகழ்ச்சிகள் கலை மன்றங்களால் ஏற்பாடு செய்யப்படுகின்றன. பிரபலமான கலை மன்றங்கள் இங்கு பட்டியலிடப்பட்டுள்ளன:
* மியூசிக் அகாதெமி
* கிருஷ்ண கான சபை
* கார்த்திக் பைன் ஆர்ட்ஸ்
* பிரம்ம ஞான சபா
* இந்தியன் பைன் ஆர்ட்ஸ் சொசைட்டி
* கலாரசனா
* முத்ரா
* நாத இன்பம்
* நாரத கான சபா
* நுங்கம்பாக்கம் கல்ச்சுரல் அகாதெமி
* ரசிக ரஞ்சனி சபா
* ஸ்ரீ பார்த்தசாரதி சுவாமி சபா
* ஸ்ரீ தியாக பிரம்ம கான சபா
* தமிழ் இசைச் சங்கம்
* ஹம்சத்வனி என். ஆர். ஐ. சபா
* திருவல்லிக்கேணி இசை விழா

## மேற்கோள்கள்

## வெளியிணைப்புகள்
* ''இசை மழையில் சென்னை'' - 'தி இந்து' தமிழ் நாளிதழில் வெளியான ஒரு கட்டுரை
* ''Going global''
* ''In the beginning, there was the Music Conference''
* ''The Margazhi makeover''

பகுப்பு:கருநாடக இசை நிகழ்வுகள்
பகுப்பு:இசை விழாக்கள்
பகுப்பு:சென்னையின் ஆண்டு நிகழ்வுகள்
பகுப்பு:கருநாடக இசை
நீரில் விழுதல்

**நீரில் விழுதல்** ஒரு உல்லாச நீர் விளையாட்டு. பாட்டுப் பாடிக்கொண்டே நீரில் பின்புறமாகச் சாய்வர்.  

;பாட்டு 
:அரசமரம் சாயுது 
:அத்திமரம் சாயுது 
:அக்கா வேட்டுப் புளியமரம் சாயுது.

## இவற்றையும் பார்க்கவும்
*தமிழர் விளையாட்டுகள் (அண்மைய காலம்)

## கருவிநூல் சுட்டு

பகுப்பு:தமிழர் விளையாட்டுகள்